cyanic-selkie/wikianc huggingface dataset:
Bernard Ładysz
Karriere
I 1959 ble han engasjert til en ny innspilling av Lucia di Lammermoor av Tullio Serafin i London for platekompaniet Columbia, med blant annet Ferruccio Tagliavini og den legendariske Maria Callas. Han ble den første polske sanger som ble engasjert til en større solistrolle i innspillingen av en komplett opera for en av de største platekompaniene. Han ble dessuten også den første polske sanger som kompaniet Columbia bad til innspilling av en hel plate med operaarier – i dette tilfellet arier av Verdi og russiske komponister.
I 1960 sang han til stor suksess i tittelrollen i Boris Godunov ved Operaen i Warszawa, og senere ved Bolsjojteateret i Moskva.
Hans fremragende basstemme med sin usedvanlig brede skala, og hans temperament og sceniske spill gjorde ham til en av samtidens fremste europeiske sangere.
Neococytius cluentius
Neococytius cluentius er en sommerfugl som tilhører familien svermere (Sphingidae). Denne store, slanke arten ble inntil nylig regnet til slekten Cocytius.
Utseende
En meget stor (vingespenn 140 – 160 mm), slank, brungrå svermer. Hodet og brystet er mørkt brungrå. Bakkroppen har en bred, grå midtstripe, på sidene er den svart med fem par små, runde, gule flekker. Forvingen er mørkt brungrå med to brede, oransjebrune lengdestriper. Bakvingen er mørkbrun med et gult tverrbånd, to store, gule flekker ved roten og en liten, gul flekk utenfor disse.
Levevis
Larven lever på de tropiske plantefamiliene Annonaceae og Piperaceae. De skal også være funnet på søtpotet (Ipomoea batatas).
Utbredelse
N. cluentius er vidt utbredt fra det aller sørligste USA (streifere kan forkomme lengre nord) sørover til Argentina. Den lever i tropiske og subtropiske områder i lavlandet.
Let It Swing – The Best of Bobbysocks
Let It Swing – The Best of Bobbysocks er en samleplate som ble utgitt av Bobbysocks den 18. mai 2010, 25 år etter seieren i Eurovision Song Contest 1985.
Kondoma
Kondoma (russisk: Ко́ндома) er ei elv i Kemerovo oblast i Russland. Den er ei venstre sideelv til Tom. Den er 392 km lang, med et nedbørfelt på 8270 km². Ved elva ligger byene Tasjtagol, Osinniki og Kaltan. De viktigste sideelvene er Mundybasj, Tesj og Telbes.
Melodi Grand Prix 2019
Melodi Grand Prix 2019 var den 57. utgaven av Melodi Grand Prix, Norges nasjonale uttak til Eurovision Song Contest. Konkurransen ble arrangert av NRK og fant sted i Oslo Spektrum lørdag 2. mars 2019. Ti sanger deltok i konkurransen, og vinneren ble gruppen KEiiNO med låten «Spirit in the Sky», skrevet av Tom Hugo, Fred Buljo, Alexandra Rotan,, og Rüdiger Schramm. Sangen representerte Norge i Eurovision Song Contest i Israel i mai 2019, der den endte på sjetteplass. Kåre Magnus Bergh var programleder for femte år på rad, mens makkeren Heidi Ruud Ellingsen ledet sendingen for første gang.
Bakgrunn
Som tidligere år inviterte NRK norske og utenlandske musikere til å sende inn sanger til konkurransen. I likhet med fjoråret åpnet redaksjonen for påmelding til 2019-finalen allerede før 2018-finalen var avholdt. Påmeldingen til Melodi Grand Prix 2019 åpnet 31. januar 2018, med frist til 9. september. Litt over 1000 bidrag kom inn til redaksjonen innen fristen, en nedgang fra årene før. Bidragene ble redusert til rundt 60 låter som deretter ble presentert for ulike lyttergrupper. De 60 sangene ble deretter skåret ned til 10 finalister som ble offentliggjort av NRK under en pressekonferanse fredag 25. januar 2019. Finalelåtene ble sluppet for salg og strømming samme dag.
Carina Dahl og Tom Hugo deltok i konkurransen for tredje gang, mens Erlend Bratland, Alexandra Rotan, Hans-Erik Dyvik Husby og den tidligere vinneren Kjetil Mørland deltok for andre gang. På forhånd var KEiiNO de største favorittene, etterfulgt av Kjetil Mørland og Adrian Jørgensen.
Sendingen
Finalen fant sted i Oslo Spektrum, der den har blitt arrangert hvert år siden 2001. Sendingen ble overført direkte på NRK1, NRK TV, og på NRK P1 med Ole Christian Øen som kommentator. Sendingen varte fra 21.00 til 23.45. Opprinnelig sendetid var 20.55–23.15, men sendestart ble forskjøvet til 21.00 på grunn av Jakob Ingebrigtsens gulløp under innendørs-EM i friidrett.
Finalen åpnet med at fjorårsvinner Alexander Rybak fremførte sine to vinnersanger i konkurransen: «That's How You Write a Song» (2018) og «Fairytale» (2009). Deretter ønsket programlederne Kåre Magnus Bergh og Heidi Ruud Ellingsen velkommen. De ti bidragene ble først fremført én gang, før seerne og ti internasjonale jurygrupper stemte frem fire sanger til gullfinalen. Erlend Bratland fikk fremføre låten sin på nytt, siden pyroteknikken ikke fungerte under den første fremførelsen.
I første runde telte seernes stemmer 50 prosent og de internasjonale juryenes poeng de siste 50 prosentene. Fra første runde gikk D'Sound, Anna-Lisa Kumoji, Adrian Jørgensen og KEiiNO videre til gullfinalen. Seerne kunne stemme per SMS eller via NRKs nettsider.
I gullfinalen ble stemmene nullstilt, og det ble vist utdrag av gullfinalistene. Deretter avanserte de to låtene med flest stemmer til en gullduell: KEiiNO og Adrian Jørgensen. De to duellantene opptrådte deretter på nytt, før seerne stemte igjen. Både i gullfinalen og gullduellen var det norske seere alene som kåret vinneren. Til slutt ble KEiiNO kåret til vinner etter å ha fått flest stemmer fra seerne. Dette var andre gang en norsk vinnerlåt inneholdt joik; første gang var i 1980, da «Sámiid ædnan» vant den norske finalen.
I pausen før gullfinalen rapporterte Stian «Staysman» Thorbjørnsen fra en MGP-fest i Slevik i Østfold. Deretter ble artisten Tor Endresen hyllet for sin MGP-innsats, da Tone Damli, Christine Guldbrandsen og Heidi Ruud Ellingsen fremførte Endresens slager «Ingen er så nydelig som du». Siden 1987 har Endresen deltatt i Melodi Grand Prix tolv ganger, bare Jahn Teigen har deltatt flere ganger med sine fjorten deltakelser. I pausen før vinneren ble kåret, opptrådte fjorårets Eurovision-vinner, israelske Netta, med «Toy».
Deltakere
Under er deltakerne ut fra startrekkefølgen som ble offentliggjort 22. februar.
Første runde
I første runde stemte de internasjonale juryene på bidragene med poeng i valørene 1–8, 10 og 12. Det var ti internasjonale juryer med fem medlemmer i hver gruppe. Totalt avga de ti juryene gi 580 poeng, og tv-seerne hadde like mange poeng til fordeling. Seernes poeng ble fordelt ut fra hvor stor prosentandel hver sang fikk. Dersom et bidrag fikk 10 prosent av stemmene, fikk denne sangen 10 prosent av seernes 580 poeng – altså 58 poeng. De fire sangene med flest poeng avanserte til gullfinalen. Seerne kunne stemme per SMS, og for første gang gratis via nrk.no.
Seertall
Prosjektleder Stig Karlsen uttalte at han ønsket seg et deltakerfelt med «kjendiser og artister som folk kjenner». NRK vil «gjøre en enda større jobb for å bringe fram noen nye talenter også», sa Karlsen i et intervju med NTB etter den internasjonale finalen i 2018. NRK har ved flere anledninger uttalt at Melodi Grand Prix 2019 ser ut til å bli «historiens største MGP-finale». Finalen hadde 961,000 seere og en markedsandel på 62,1 prosent – noe ned fra fjorårets 1,001,000 seere og en andel på 68,6 prosent. Programmet var det fjerde mest sette på norsk tv samme helg.
Plagiatanklager mot vinneren
Etter finalen påpekte brukere i sosiale medier at vinnerlåten «Spirit in the Sky» var lik det finske bidraget «Monsters» med Saara Aalto i Eurovision Song Contest 2018. Flere av de internasjonale juryene i den norske finalen mente det samme og ga låten trekk da de skulle bedømme låtene. VGs musikkanmelder Tor Martin Bøe mente låtene hadde «klare likhetstrekk». Musikalsk leder for Melodi Grand Prix, Stig Karlsen, var enig i at sangene hadde visse likheter, men la til at «Spirit in the Sky» er «et hav unna å være plagiat». Låtskriver Tom Hugo Hermansen avviste også plagiatanklagene og la til: «melodien i både Monsters-låten og vår er innom fire toner som utgjør en mollakkord. Rytmen og lengden på tonene er ikke lik, og disse fire tonene er å finne i mange andre låter».
Kritikk mot NRK
Et par måneder etter den norske finalen kom musikkmanager Erland Bakke med kritikk mot NRK. Til Dagbladet mente Bakke at sentrale personer i NRK blandet sammen roller og la «sterke føringer for hvem som vinner den norske MGP-finalen». Han pekte på at tre av deltakerne i 2019 var tilknyttet selskapet Starworks, som eies delvis av den innleide konsulenten og scenografen Mattias Carlsson. Flere jurister, blant andre jusprofessor Jan Fridthjof Bernt ved Universitetet i Bergen, mente Carlsson er inhabil fordi han kan ha «økonomiske interesser i hvilke sanger som velges ut». NRK avviste anklagene, og underholdningssjef Charlo Halvorsen understreket at Carlsson ikke har noen «beslutningsmyndighet i forbindelse med deltakende artister og låter».
Under Eurovision Song Contest 2019 i Tel Aviv uttalte vinnerne KEiiNO at de synes NRK burde dekke promotering, reiser og tapt arbeidsfortjeneste for Norges representanter i forkant av konkurransen. Mellom den norske finalen og den internasjonale konkurransen hadde bandet turnert i Europa for egen regning. Kostnadene ble dekket av kredittkort og kronerulling. NRK opplyst at kanalen brukte 3 millioner kroner på Eurovision Song Contest, inkludert senderettigheter. Til TV 2 uttalte prosjektleder Stig Karlsen at NRK legger store ressurser i artistens deltakelse. «Alle må bringe noe til bordet, og i artistens tilfelle betyr det deres tid og talent«, sa Karlsen til TV 2.
DodgeBall: A True Underdog Story
DodgeBall: A True Underdog Story, ofte referert til som simpelthen Dodgeball, er en amerikansk komediefilm produsert av 20th Century Fox og Red Hour Productions. Den er skrevet og regissert av Rawson Marshall Thurber og inneholder skuespillerne Vince Vaughn, Ben Stiller, Christine Taylor, Rip Torn, David Hasselhoff og Chuck Norris.
Sammendrag
Peter LaFleur (spilt av Vince Vaughn) eier "Average Joe's Gymnasium" et lite, falleferdig treningsstudio med bare noen få medlemmer. Når han misligholder boliglånet, blir bygningen hans kjøpt opp av White Goodman, den arrogante eieren av "Globo Gym" som holder til på andre siden av gaten. Med mindre Peter klarer å skaffe 50 000 dollar i løpet av tretti dager, vil Goodman rive hele bygningen hans, og bygge et stort, nytt parkeringshus. Advokat Katherine "Kate" Veatch jobber med transaksjonen for Goodman. Han forsøker uten hell å forføre henne, men hun nekter å bli sammen med ham. I steden utvikler hun et nært vennskap med Peter, samtidig som hun gjennomgår hans regnskap og finansielle forhold.
Peter LaFleur, hans ansatte Dwight og Owen, og medlemmene Steve, Justin og Gordon forsøker å skaffe penger for å redde treningsstudioet deres. Gordon foreslår at de deltar i en dodgeball-konkurranse i Las Vegas, hvor vinner-laget skal få en premie på 50 000 dollar. De grunnlegger et team, og forsøker å lære regelverket ved å se på en gammel treningsvideo fra 1950-tallet fortalt av dodgeball-legenden Patches O'Houlihan. Teamet blir snart beseiret av en Girl Scout-tropp i en lokal kamp. Men speiderne blir senere diskvalifisert på grunn av en av medlemmene deres bruker drikke som inneholder steroider.
White Goodman spionerer på dem ved hjelp av et skjult kamera, og han danner sitt eget dodgeball-team for å beseire dem. Peter LaFleur blir kontaktet av en aldrende Patches O'Houlihan, nå en rullestol-bruker, som melder seg frivillig til å trene laget deres. Hans uvanlige metoder inkluderer blant annet å kaste skiftenøkler på teamet, tvinge dem til å smette unna møtende biler, og konstant overraske dem med å skrike forskjellige fornærmelser. Kate viser seg dyktig i spillet, men hun avviser først å bli med på laget deres. I mellomtiden forsøker Goodman å få Kate sparket fra advokat-firmaet hennes. Rasende, velger Kate å slutte seg til Peter LaFleur og teamet hans.
Ved turneringen i Las Vegas opplever laget deres flere tap, men klarer så vidt å avansere til finale-omgangen mot Globo Gym. Kvelden før den siste kampen dør Patches etter å ha blitt truffet av et fallende skilt. Peter uttrykker sin bekymring for at teamet kommer til å tape, og Steve velger å forlate laget etter en krangel. Peter møter Peter Goodman, som grådig tilbyr ham 100 000 dollar for å overta den lille bedriften hans. Lag-medlem Justin reiser sin vei for å hjele venninne Amber med en cheerleading-konkurranse. Dermed har laget deres alt for få medlemmer til å konkurrere. Men Justin kommer senere tilbake igjen, akkurat tidsnok til å være med på kampen.
Etter en intens kamp møter Peter og Goodman i Sudden death for å avgjøre vinneren. Peter klarer så vidt å vinne over Goodman, de vinner mesterskapet og får pengene. Goodman erklærer seieren meningsløs, og avslører at Peter gikk med på å selge "Average Joe's Gymnasium" til ham den foregående kvelden. Men Peter avslører at han brukte Goodmans 100,000 dollar for å satse på at hans eget lag kommer til å vinne, og dermed vant Peter fem millioner dollar. Fordi Globo Gym er et aksjeselskap, kjøper Peter over halvparten av treningsstudioet Globo Gym, og han gir Goodman sparken.
Steve, vender også tilbake til laget deres kort tid senere, og han ber Peter om unnskyldning for at han stakk fra dem før finalen. Senere blir Kate kjæreste med Peter. Justin og Amber velger å gifte seg, og de har snart en baby på vei. Owen blir kjæreste med Fran som tidligere var ansatt hos Globo Gym.
Norge (andre betydninger)
Norge har flere betydninger:
Cari Read
Cari Read (født 4. september 1970 i Edmonton) er en canadisk synkronsvømmer som deltok i de olympiske leker 1996 i Atlanta. Read vant en olympisk sølvmedalje i synkronsvømming under Sommer-OL 1996 i Atlanta. Hun var med på det canadiske laget som kom på andreplass i lagkonkurransen bak USA. De andre på laget var Sylvie Fréchette, Karen Clark, Janice Bremner, Karen Fonteyne, Christine Larsen, Erin Woodley, Lisa Alexander, Valerie Hould-Marchand og Kasia Kulesza.
Tim Cafe
Tim Cafe (født 12. august 1987) er en newzealandsk alpinist.
Han debuterte i verdenscupen i alpint 29. januar 2010, men han har ikke klart å plassere seg blant de 30 beste i noe verdenscuprenn.
Cafe deltok for New Zealand under Vinter-OL 2010 og kom på 38.-plass i super-G, som var den eneste øvelsen han deltok i.
Vivipari
Vivipari eller levendefødsel er en situasjon der et foster får all eller nesten all sin næring fra moren i fosterutviklingen, og gjennomfører fosterutviklingen i morens kropp i stedet for i et egg. Uttrykket ble først laget for å beskrive pattedyr, der vivipari ble brukt for å beskrive morkakedyrene, men fenomenet finnes også hos andre virveldyr, blant annet enkelte haier og skinkene i slekten Mabuya. Tilsvarende fenomener finnes til og med hos enkelte virvelløse dyr, som tsetsefluer og en del parasittiske fluer, slik som lusfluer. Utrykket brukes også av og til om enkelte fenomener hos planter.
Historie
Historisk har uttrykkene vivipari, ovovivipari og ovipari vært brukt om pattedyr til å beskrive henholdsvis morkakedyr, pungdyr og kloakkdyr. Disse uttrykkene var imidlertid dårlig definerte, og med et utvidet fokus på andre dyregrupper ble det klart at definisjonen av disse begrepene, særlig ovovivipari, inneholdt mange forskjellige og sprikende livshistoriestrategier. En mer moderne forståelse deler fenomenet i to: Hvor langt fosteret er utviklet ved fødselen, og hvor fosteret får næringen fra i fostertiden. Normalt brukes vivipari om dyr der fosteret fødes ganske velutviklet, og der all eller nesten all næring i fostertiden kommer fra moren, ikke fra eggeplommen.
Næring i forstertiden
Siden levendefødende dyr får begrenset med næring fra plomme, må de ha andre næringskilkder i fostertiden. Morkakedyrene får fosteret næring via en placenta, men det fines andre måter fosteret kan få næring.
Hos mange dyr får fosteret næring gjennom næringsrike substrater fra morens livmor, såkalt «livmormelk». Dette systemet finnes godt utviklet hos pungdyr. Hos enkelte levendefødende fisk vil ynglene bite seg fast i livmorveggen hos hunnen og ta opp næring derfra, via en såkalt «munn-placenta». Hos enkelte haier vil fosteret skaffe næring ved å spise ubefruktede egg eller til og med sine søsken, et fenomen som kalles livmorkanibalisme. I alle tilfeller brukes imidlertid vivipari utelukkende om dyr der det ikke er noe eggstadium utenfor morens kropp. Bladlus som formerer seg ukjønnet føder levende unger som får næring via en egen bakteriekultur som omgjør morens proteinfattige diett til en mer proteinholdig blanding som er bedre egnet for et foster som skal vokse.
Utviklingsstadie ved fødsel
Normalt brukes begrepet vivipari om der fosteret gjennomgår en fullstendig utvikling i morens liv, slik at de nyfødte dyret er relativt stort i forhold til moren og har de fleste av artens typiske bygningstrekk. Dyr der ungene fødes på et tidlig stadium slik som hos pungdyrene, eller er vesensforskjellig fra det voksne har et larvestadie og regnes normalt ikke som levendefødense. Unntak finnes, for eksempel føder tsetsefluer en enkelt, stor larve i siste stadiet som har levd av livmorsekret. Selv om larven ikke har gjennomgått metamorfosen, betegnes dette både som vivipari og ovovivipari, avhengig av forfatter.
En del krypdyr føder godt utviklede unger, men hos arter der disse kommer omgitt av en fullstendig fosterhinne betegnes de som ovovivipare heller enn virkelig levendefødende. Dette gjelder for eksempel huggorm og firfisle. Det er bare hos noen får arter av krypdyr der avkommet både er høyt utviklet ved fødsel og samtidig mottar næring direkte fra moren og ikke via plommen. Dette systemet har utviklet seg hos flere skinker, og finnes fullt utviklet hos Mabuya.
Fordeler og ulemper ved vivipari
Å bære fostre i kroppen har klare fordeler. Små dyr har vanskeligere med å skaffe mat enn store dyr. Ved at moren skaffer mat og overfører den til avkommet, kan fosteret vokse raskere og fødes større enn tilsvarende avkom fra eggleggende og ovovivipare arter. Dette gjør at levendefødende dyr har kortere barndom og kan bli kjønnsmodne tidligere enn andre tilsvarende arter. Fostrene er også beskyttet av morens kropp både mot vær og vind og mot rovdyr. Mens mange eggleggende dyr må en eller begge foreldrene beskytte eggene etter legging, og har derved begrenset mulighet til å ta til seg næring. For eksempel vil hunner hos blekksprut passe eggene til hun dør av sult. Ved å bære fosteret i seg har moren større mulighet til å skaffe seg mat.
Det er imidlertid også ulemper ved å bære på fostre. Mange levendefødende og ovovivipare øgler som bærer fostre løper langsommere og er selv utsatt for rovdyr. Løver, ulver og andre løpende rovdyr tar de byttedyrene som løper langsomst, herunder gravide. Forskjellige lvishistoriestrategier vil derfor favorisere utvikling av levendefødsel eller eggelegging.
Vilimoni Delasau
Vilimoni Delasau Waqatabu (født 12. juli 1977 i Sorokaba i Ba på Fiji) er en fijiansk rugby union fotballspiller. Han har tidligere vært utestengt i åtte måneder for bruk av cannabis.
Vivipari
Uttrykket «vivipari» om planter
Uttrykkene brukes også om enkelte planter. Særlig i mangrovesumper hender det at nye planter utvikler seg ved at et befruktet frø blir sittende på moderplanten og danner både stengel, rot og blader mens de forsynes med energi og byggemateriale fra moderplanten. Den nye planten er et resultat av kjønnet formering. Når planten er moden, faller den rett ned i den myke gjørma og slår rot med en gang, slik at den ikke blir skylt til havs av tidevannet. Slik vivipari hos planter kalles fruktifikativ vivipari, ettersom den nye planten har utgangspunkt i forplantningsstrukturen.
En del planter som lever i ekstremt værharde og næringsfattige omgivelser, danner nye planter vegetativt gjennom at planten har vegetative skudd eller yngleknopper som vokser til nye planter mens de henger på moderplanten. Den nye planten er et resultat av ukjønnet formering og er genetisk identisk med morplanten. Dette kalles falsk vivipari eller vegetativ vivipari. Slik vivipari er vanligere i nordlige og høyereliggende strøk. I Norge gjelder dette for eksempel harerug og gressartene fjellrapp og geitsvingel.
Kunståret 1607
Kunståret 1607 er en oversikt over hendelser, fødte og avdøde kunstnerpersonligheter i 1607.
Taman (Øst-Java)
Taman er en by i provinsen Øst-Java på Java i Indonesia. Befolkningen anslås (2005) til 126 900.
Waru
Waru er en by i provinsen Øst-Java på Java i Indonesia. Befolkningen anslås (2005) til 147 500.
Drepaninae
Sigdvinger (Drepaninae) er en underfamilie av sommerfugler som blir regnet til familien halvspinnere (Drepanidae). Disse spinkle sommerfuglene kan kjennes på at forvingene er mer eller mindre sigdformede, og de to vingeparene er av omtrent samme farge. Larvene lever på busker og løvtrær. Seks arter er funnet i Norge.
Marino Cardelli
Marino Cardelli (født 5. oktober 1987 i Borgo Maggiore) er en sanmarinsk alpinist.
Han har ikke debutert i verdenscupen i alpint, men har deltatt i en rekke FIS-renn.
Cardelli deltok i Vinter-OL 2006 og representerte også San Marino under Vinter-OL 2010. I 2010 kom han på 80.-plass i storslalåm, dette var den eneste øvelsen Cardelli deltok i og han var nest sist av de som fullførte.
Klassiske delfiner
Klassiske delfiner (Delphininae) er den største gruppen med delfiner. Gruppen, som i noen grad også kalles springere, tilhører tannhvalene og teller minst tjue arter, fordelt i sju slekter. Klassiske delfiner karakteriseres med at de har lange kjever og en smal munn. Ryggfinnen er ofte halvmåneformet. De fleste artene er små til mellomstore, og både over- og underkjevene er utstyrt med funksjonelle ensartede tenner med store mellomrom.
Shane O’Connor
Shane O'Connor (født 15. november 1973 er en irsk alpinist.
Han har ikke debutert i verdenscupen i alpint, men har deltatt i en rekke FIS-renn.
O'Connor deltok for Irland under Vinter-OL 2010 og oppnådde en 45.-plass i slalåm som beste resultat.
Itumeleng Khune
Itumeleng Khune (født 20. juni 1987 i Ventersdorp i North West) er en sørafrikansk fotballspiller som er målvakt for Kaizer Chiefs i Premier Soccer League og Sør-Afrika.
Kvadratkomplettering
Kvadratkomplettering er en teknikk i algebra med det grunnleggende formål å redusere en variabel med et polynom av annen grad i en ligning eller i et matematisk uttrykk, slik at det fremkommer et lineært polynomisk uttrykk i annen potens. Med andre ord vil det si å skrive et andregradspolynom (polynom av andre grad) på kvadratisk form. På denne måten blir det i mange sammenhenger lettere å løse bestemte ligninger. Teknikken brukes blant annet for å løse andregradsligninger.
Hans-Georg Gadamer
Hans-Georg Gadamer (født 11. februar 1900 i Marburg, død 13. mars 2002 i Heidelberg) var en tysk filosof innenfor den kontinentalfilosofiske tradisjonen, best kjent for å ha utvidet hermeneutikken gjennom sitt verk Sannhet og metode (Wahrheit und Methode) i 1960. Gadamer var særlig påvirket av Martin Heidegger, som han var elev hos. Gadamer ble i 1971 utnevnt til den tyske ordenen Pour le Mérite für Wissenschaften und Künste.
Arkeologiåret 1850
Arkeologiåret 1850 er en oversikt over blant annet utgravninger, fødte og avdøde personer med tilknytning til arkeologi i 1850.
Kvadratkomplettering
Avledning
Et andregradspolynom blir skrevet på kvadratisk form:
Ved hjelp av en av kvadratsetningene utvikler vi leddet på høyre side i ligningen overfor og viser at dette er lik ligningens venstreledd:
Oversikt
Ved kvadratkomplettering omformes altså et andregradspolynom til et kvadrert lineært polynom og en konstant. Det betyr at et polynom av formen
endres til et av formen
Legg merke til at koeffisientene a, b, c, d og e overfor selv kan være matematiske uttrykk og inneholde andre variabler enn x.
Vanlig formel
For
har vi
eller
The Arctic Dance Experience
The Arctic Dance Experience er en dance/trance-gruppe fra Stokmarknes. Gruppen ble opprettet som et trance/dance konsept i september 1996, av Dj Falk. Gruppen besto til å begynne med av Guro Myhre og Raymond Løken i tillegg til Dj Falk. Konseptet ble etterhvert lagt ned, men i 2004 ble gruppen gjenopplivet, men da med nye medlemmer.
Kvadratkomplettering
Eksempel 1
Et meget enkelt eksempel er:
Eksempel 2
Et annet enkelt eksempel er å finne røttene av: * kvadratkompletteringen
Denpasar
Denpasar er hovedstaden for provinsen Bali i Indonesia. Byen har i løpet av de siste 20 år utviklet seg til en av Indonesias største turistbyer. Innbyggerantall varierer ifølge kildene; en indonesisk informasjonskilde oppgir 463.000 i 2007 Det oppgis at dette gjelder bosatte i byen, men telles folk fra omegnen som arbeider i byen med, og de besøkende turister, nådde folketallet i 2007 over 600.000. Ifølge Wikipedia på engelsk er befolkningen for 2010 anslått til 788.445.
Kvadratkomplettering
Eksempel 3
Si at man vil finne løsningen av ligningen. Man kan da anvende kvadratkomplettering:
Denpasar
.
Kvadratkomplettering
Eksempel 3
sett overforstående lik null og løs:
Eksempel 4
Det kan gjøres ved hjelp av kvadratkomplettering av nevneren. Nevneren er
Når kvadratet kompletteres ved å legge (10/2)² = 25 til x² - 10x fås det perfekte kvadratet x² - 10x + 25 = (x - 5)². Derfor fås:
Dermed er integralet
Eksempel 5
Som en generalisering av eksempel 2, kan røttene av finnes ved å omforme ligningen slik at x og x2 ikke lengre opptre. For å klare dette kompletteres kvadratet: ta halvdelen av koeffisienten til x, kvadrer den og legg den til på begge sider av likhetstegnet på følgende måte: * kvadratkomplettering
Eksempel 6 (den generelle andregradsligningen)
Eksempel 5 kan generaliseres ytterligere til å finne løsningene av den generelle andregradsligningen
ettersom det først foretas kvadratkomplettering slik:
hvorav
Komplekse versjoner av kvadratkomplettering
Betrakt uttrykket
der z og b er komplekse tall, z^* og b^* er de komplekse konjugasjonene av henholdsvis z og b, og c er et reelt tall. Dette kan uttrykkes på denne måten:
som klart er en virkelig mengde. Det er den fordi
På samme måte kan uttrykket
der a, x, b, y og c er reelle tall og a>0 samt b>0, uttrykkes ved kvadratet av den absolutte verdien av et komplekst tall. Defineres
slik
, noe som gir
Bruk
Med kvadratkomplettering kan man lokalisere andregradspolynomets minste verdi: Denne ulikheten viser at den minste verdien q - (p/2)^2 antas ettersom tallet x er lik tallet -p/2.
Kvadratkomplettering kan også brukes på andre måter, eksempelvis for å skrive om følgende eksempel:
Se også
二次方程式
Babett Peter
Hun representerte Tyskland under Sommer-OL 2016 i Rio de Janeiro, der hun tok gull i kvinnenes turnering.
Brødløs
Brødløs er et strøk i Halden kommune i Østfold. Stedet ligger innenfor tettstedet Halden, mindre enn to kilometer nord for sentrum. Riksvei 22 mot Rakkestad, Mysen og Lillestrøm går gjennom Brødløs.
Grenada under OL
Grenada deltok første gang i olympiske leker i Sommer-OL 1984 i Los Angeles og har siden deltatt i samtlige påfølgende sommerleker. De har aldri deltatt i vinterlekene. Grenada vant sin første medalje i Sommer-OL 2012 i London.
Andreas Berg (1894–1982)
Andreas Mathias Berg (født 1894 i Bodø, død 1982) var en norsk skolemann. Han var opprinnelig fra Bodø, men var bosatt på Nordfjordeid, der han bygget opp Eids gymnas. Han var rektor ved skolen fra 1922 til 1963, og ble i 1964 tildelt Kongens fortjenstmedalje i gull for dette arbeidet. Han var gift med forfatteren og journalisten Karen Benedikte Berg. I 1938 får de sitt etterlengtede barn, Unni Kari Berg.
35. serierunde i Premier League 2018/19
35. runde i Premier League 2018/19 startet med –  lørdag 20. april, mens hoveddelen av kampene ble spilt lørdag 20. april, og runden ble avsluttet med –  mandag 22. april
Kampfakta
'''Lørdag 20. april''' '''Søndag 21. april''' '''Mandag 22. april'''
Amphimoea walkeri
Amphimoea walkeri er en sommerfugl som tilhører familien svermere (Sphingidae). Denne meget store, søramerikanske arten har den lengste sugesnabelen som er målt på noe insekt, over 25 cm lang. Den beslektede, afrikanske arten Xanthopan morgani har en lengre snabel sammenlignet med kroppen, men er noe mindre enn A. walkeri.
Utseende
En meget stor (vingespenn 147 – 164 mm), slank, brunlig svermer med uvanlig lang sugesnabel. Hodet og brystet er brungule med svarte sider. Bakkroppen er brun med flere lyse (gylne) lengdestriper, og en smal, svart stripe langs ryggen. Forvingen er spraglete i grønnlig grått og brunrødt. Bakvingen er mørkebrun, mørkest ytterst. Larven er grønn og piggete, med utydelige, lyse skråstriper på sidene. Hodekapselen er tilspisset på toppen, og hornet bpå bakkroppen er piggete.
Levevis
Larven lever på Anaxagorea crassipetala og trolig også på andre arter i Annonaceae.
Julien Cousineau
Julien Cousineau (født 17. januar 1981 i Saint-Jérôme) er en canadisk tidligere alpinist.
Han debuterte i verdenscupen i alpint 12. januar 2003, og hans beste verdenscup-plassering er to femteplasser i slalåm fra 2010.
Amphimoea walkeri
Utbredelse
Arten finnes fra Mexico i nord til det nordlige Argentina i sør.
Julien Cousineau
Han la opp i 2015.
James Crumley
James Arthur Crumley (født 12. oktober 1939 i Three Rivers i Texas i USA, død 17. september 2008 i Missoula i Montana i USA) var en amerikansk forfatter.
Crumley studerte ved Georgia Institute of Technology, før han i 1958 vervet seg i U.S. Army. Han tjenestegjorde på Filippinene fram til 1961. Deretter studerte han ved Texas A&M University Kingsville på et fotballstipend, hvor han ble Bachelor of Arts i 1964. I 1966 ble han Master of Fine Arts ved University of Iowa. Hans mastergradsarbeide ble senere publisert som hans debutroman, vietnamkrigsromanen One to Count Cadence, i 1969.
Crumley var ansatt ved University of Montana, og var også gjesteprofessor ved en rekke universiteter inkludert University of Arkansas, Colorado State University og University of Texas. Utover sitt forfatterskap skrev han også filmmanuskripter og tok oppdrag som «script doctor» for den amerikanske filmindustrien.
Som forfatter ble Crumley særlig kjent for sine hardkokte krimromaner. Selv om han aldri skrev noen bestselgere, ble hans arbeide innen krimsjangeren anerkjent og ansett som kanskje den viktigste inspirasjonen for en generasjon krimforfattere som Michael Connelly, George Pelecanos og Dennis Lehane.
Friidrett under de britiske imperie- og samveldeleker 1958
Friidrett under de britiske imperie- og samveldeleker 1958. Friidrett var en av flere sporter under de britiske imperie- og samveldeleker (British Empire and Commonwealth Games) som ble arrangert i Cardiff i Wales i perioden 18. til 26. juli 1958. Det var de sjette lekene i det som kom til å bli Samveldelekene (Commonwealth Games) fra 1978. De fire første lekene het de britiske imperielekene (British Empire Games) de neste fire (1958-1966) het (British Empire and Commonwealth Games). I lekene i 1958 ble det i friidrett konkurrert i 29 øvelser, 20 for menn og ni for kvinner. Australia ble beste nasjon med ti gullmedaljer foran England med åtte.
David Gross
David Jonathan Gross (født 19. februar 1941 i Washington, D.C.) er en amerikansk fysiker. Han fikk Nobelprisen i fysikk i 2004 sammen med Frank Wilczek og David Politzer «for oppdagelse av asymptotisk frihet i teorien for fargekraften».
Gross ble født i Washington i en jødisk familie og han voks opp i USA. Hans far var Bertram Myron Gross (1912–1998). Gross fikk en bachelorgrad og mastergrad fra det hebraiske universitetet i Jerusalem, Israel, i 1962. Han tok videre en filosofisk doktorgrad ved University of California, Berkeley i 1966 under veiledning av Geoffrey Chew.
Betongplattform
Betongplattformer er konstruksjoner laget av armert betong som brukes til produksjon eller utnyttelse av petroleumsresurser.
De bygges ved land og taues til sitt bestemmelsessted.
Det er to store aktører på verdensmarked som er det franske selskapet Doris og det norske selskapet Norwegian Contractors, som er en del av Aker-gruppen. Tidligere drev Norwegian Contractors, Peconor og Kværner konkurrende virksomhet for norsk sokkel, der Norwegian Contractors produserte i Jåttåvågen og Vats, mens Kværner produserte ved Hanøytangen.
Dimensjonering
De norske betongplattformene er dimensjonert etter grensetilstandsmetoden, som er definerte tilstander der en konstruksjon eller et konstruksjonselement er på grensen til å være uegnet eller ikke tilfredsstiller de krav som settes. Oftest brukes fire grensetilstander: bruksgrensetilstandene, bruddgrensetilstandene, utmattingsgrensetilstandene og ulykkesgrensetilstandene. Konstruksjoner og konstruksjonselementer skal kontrolleres i alle fire grensetilstandene, før en kan bekrefte at de er egnet for bruk. Alle betongplattformene er dimensjonert etter Norsk Standard NS3473, men i litt forskjellige utgaver av standarden. I tillegg ble det brukt Oljedirektoratets forskrifter om bærende konstruksjoner.
Betongkonstruksjonene er bygget i størst mulig grad med sirkulære konstruksjonselementer. Det er for å få en god kraftgang med små spenningskonsentrasjoner, men også for å redusere bølgelastene. Betongkonstruksjonene er storvolumkonstruksjoner og at de pådrar seg store bølgelaster. Bølgelaster bestemmes oftest ved hjelp av analyser med potensialteori eller ved modellforsøk. I analyser brukes panelmetoder eller kilde-sluk-metoder. Væsketrykket beregnes for hver del og summeres opp over alle panelene eller kildene. For en flytende betongkonstruksjon som beveger seg gjøres analysene typisk i to trinn. Først beregnes lastene som om legemet ble holdt fast - eksitasjonslaster. Så beregnes tilleggslastene ved at en lar legemet bevege seg i bølgeperioden. Lastene uttrykkes som tilleggsmasse eller virtuell masse, samt dempningslaster og fjærlaster. Disse bidragene kan en så normalt summere sammen. Ikke alt lar seg fastsette nøyaktig analytisk, og en må gjøre modellforsøk.
De første betongkonstruksjonene ble bygget med en plate under, som ble satt på havbunnen. På grunn av havstrømmer fikk en erosjon ved siden av og underfundamentet. Det ga laster fundamentet ikke var dimensjonert for og oppsprrekking av undersiden. Nyere plattformer er utstyrt med skjørt. Vekten av plattformene og dynamiske bevegelser tas da delvis opp av skjørtene (som spissmotstand og friksjon) og delvis av bæreevnen til bunnplata. For å holde kontroll på lastfordelingen er det satt inn trykkmålere som måler jordtrykk og poretrykk.
Bygging
Byggingen påbegynnes i en dokk, der sjøen holdes vekke ved en spuntvegg. En bygger der skjørtene og de nederste delene av plattformen. Det er brukt både skjørt av stål og betong.
Vann sluses så inn i dokken, og den vannfylles. Betongplattformen flyter opp, og taues ut av dokkområdet.
I flytende tilstand kan en gjøre glidestøp av skaftene, der forskalingen er laget slik at forskalingen er festet på armeringen og den flytter seg oppover. Glidehastigheten kan ikke være større enn at betongen rekker å få en akseptabel styrke, og tid nok til å legge inn ny armering. En forsøker å unngå å stoppe når en støper for å unngå støpeskjøter, men noen ganger er det nødvendig. Skjøtene blir senere steder der en kan få lekkasjer. Etter hvert som vektene øker, synker plattformen dypere ned i sjøen. For å støpe må det arrangeres med det en omfattende logistikk med materialhåndtering, også av personell for mannskapsskifter. Ut de store støpeoperasjonene går støpingen som en døgnkontinuerlig aktivitet.
Det har vært en rekke arbeidsulykker under byggingen av betongplattformene. Noen av dem har hatt dødelig utgang som:
Installering
Den blir testet ved byggestedet ved den senkes ned slik at toppen på søylene bare så vidt stikker opp fra sjøen. Den holdes i denne dypgangen en stund, og en sjekker at det ikke er lekkasjer noen steder. 23. august 1991 sank Sleipner A-1 under en slik test i Gandsfjorden. Det var forårsaket av feil gjort i analyser. Celleveggene som var underdimensjonert sprakk opp, vannet strømmet inn og hele plattformen sank.
Plattformen slepes så inn i en dyp fjord. Der blir den blir senket ned til skaftene er like over overflaten slik at plattformdekket kan plasseres over skaftene og deretter heves plattformen med dekket til slepedypgang.
Forut for slepingen må det gjøres omfattende batymetriundersøkelser for å sjekke at det ikke stikker opp skjær eller vrak som plattformen kan kollidere med under tauingen.
Kappemoskeen
Kappemoskeen (Pashto: خرقه شريفه‎ Kherqa Sharīfa) er en moské i Kandahar som blir regnet som et av de helligste stedene for muslimer i Afghanistan, og er blitt kalt «hjertet av Afghanistan». Moskéen er viet til Muhammads kappe, som ligger bevart på innsiden. Bygningens eksteriør består av grønn marmor fra Lashkar Gah, med flislagte flater og forgylte bueganger. Kappen som gir moskeens dens navn ligger innelåst inne i bygningen, og kan bare sjelden ses. Den ble gitt til Ahmed Shah Durrani av emiren av Bukhara i 1768 som del av en avtale.
Betongplattform
Installering
Plattformen slepes ut til feltet ned hjelp av taubåter. Den senkes ned på havbunnen ved å fylle cellene for vann. Skjørtene penetrerer havbunnen ved at vann pumpes ut fra skjørterommene og det oppstår et undertrykk, eller et sug, som drar plattformen ned i havbunnen.
Etter at plattformen er plassert på havbunnen blir det gyset inn betongmasse (engelsk grout) under bunnplata for å få en god lastoverføring til havbunnen.
Fjerning
Plattformene har mange separate oppdriftsceller, og det er nødvendig å sikre at hver enkelt av disse er tette for å hindre ustabilitet gjennom lekkasje til sjø. Alle åpninger må tettes slik at vannet kan pumpes ut for å gi oppdrift. Flytestabiliteten må beregnes. Dette vil mellom annet avgjøre hvor mye av overbygningen som må fjernes før reflyting. Videre må vekten på innretningen beregnes, herunder vekten av sand og voksutfelling som er kommet til i bruksperioden. Vekten på betongen mellom innretningen og havbunnen må også beregnes. En hovedutfordring ved reflyting er at innretningen kan sitte fast til sedimentene. Frigjøringsprosessen vil være svært krevende å kontrollere, og det vil være fare for at innretningen kan skyte ukontrollert opp når den først frigjøres. Trykket under hvert celleskjørt må kontrolleres, og det må sikres kommunikasjon mellom dem slik at undertrykk unngås i enkeltceller. Det må etableres rørforbindelser til alle områder i fundamentet dersom det skal frigjøres fra bunnen. Frigjøring av plattformene fra havbunnen gjøres ved at den kan løsnes ved at det pumpes vann inn i skjørtekamrene. Nødvendig overtrykk vil være én til tre bar, avhengig av sedimenttype og skjørtekonfigurasjon. En forutsetning for at en slik frigjøringsoperasjon skal kunne lykkes, er at overtrykket ikke siver ut gjennom permeable kanaler/sprekker i sedimentene. Dette kan muligens kompenseres ved å ha stor pumpekapasitet. Når skjørtene kommer opp til havbunnsoverflaten, vil trykket forsvinne under det enkelte skjørtet. I denne fasen vil en måtte fortsette trykkoppbyggingen under gjenværende skjørt, mens en pumper ut ballastvann for å overvinne gjenværende friksjon. Dersom friksjonen er høy, vil en kunne få en kraftig bevegelse oppover når innretningen frigjøres helt. Dersom man ikke har god kontroll på deballasteringen kan det risikeres at understellet treffer havbunnen slik at det dannes brudd i skjørt- eller celle-kanter. Dersom sedimentmassen er av en slik beskaffenhet at den ikke kan gi nok jekketrykk, kan en tetningsmasse pumpes ned i skjørtekamrene. Denne vil danne en forsegling over den permeable grunnen, slik at jekketrykket kan økes.
Dersom en lykkes med å frigjøre innretningen fra havbunnen, er neste utfordring at betongen eller sedimenter under innretningen kan følge med i starten og senere løsne. Dette vil kunne medføre at innretningen skyter ukontrollert opp eller mister stabiliteten. En vil også risikere at denne massen faller av under slepet, noe som kan føre til havari eller skade på andre innretninger, i første rekke rør. Tauing over bunnrammer og rørledninger bør i størst mulig grad unngås.
Plattformen taues så til land for opphogging eller gjenbruk.
Driftserfaringer
Da de første betongkonstruksjonene ble bygget, så en for seg at de i praksis var vedlikeholdsfrie. Det har vist seg å ikke stemme. Betongkonstruksjoner brytes ned med tiden akkurat som andre materialer. Erfaring viser at de ofte er modne for omfattende vedlikehold etter 20-30 år.
Nedbryting av armert betong skjer enten ved at betongen brytes ned, ved at armeringen korroderer, eller ved en kombinasjon. Betong brytes ned hvis den blir utsatt for påkjenninger den ikke er laget for å motstå. Det kan være mekaniske påkjenninger, frost eller kjemiske reaksjoner med stoffer som er i eller kommer i kontakt med betongen. Hvis armeringen begynner å ruste skyldes dette nesten alltid enten karbonatisering eller kloridinntrengning.
Armeringen ligger beskyttet inne i betongen. Denne beskyttelsen virker av to grunner. Den ene grunnen er at betongen i stor grad hindrer vann å komme inn til armeringen. Den andre grunnen er at betong er svært basisk, har en pH-verdi på 11-13, og derfor danner en beskyttende oksidfilm på ståloverflaten. Betongen herder ved at vann og sement reagerer kjemisk. Noen av reaksjonsproduktene fra herdeprosessen har den negative egenskapen at de reagerer med CO2 i luften og senker pH-verdien i betongen. Dette kalles karbonatisering. Hvis pH-nivået i betongen synker til under ca. 9,5 vil oksidfilmen forsvinne. Det sjiktet der betongen har pH-verdi på 9,5 kalles karbonatiseringsfronten. Karbonatiseringen starter ytterst i betongoverflaten, der betongen først kommer i kontakt med CO2, og karbonatiseringsfronten jobber seg innover i betongen med en hastighet på noen millimeter pr tiår. Karbonatiseringsfronten når etter hvert fram til armeringen, som normalt ligger 25–60 mm innenfor betongoverflaten. Da forsvinner oksidfilmen fra overflaten av stålet, og risikoen for rustangrep på armeringen øker betydelig.
Betong kan inneholde klorider som trenger inn i betongen. Hvis en tilstrekkelig mengde klorider trenger inn til armeringen, og det er tilgang på vann og oksygen, vil det nesten alltid resultere i rustangrep på armeringen. Hva som er kritisk kloridinnhold varierer fra betongkonstruksjon til betongkonstruksjon.
Betongen kan brytes ned på grunn av frostskader. Fritt vann i betongens porer vil kunne fryse og medføre strekkspenninger i betongen med påfølgende skader. Det er kun for porøse betonger, for eksempel i bestandighetsklasse M90 (høyt v/c forhold), at deler av det frie vannet fysisk fryser til is. I de fleste betongkvaliteter er det andre effekter, som osmose, som påfører betongen strekkspenninger. En betongkonstruksjon som er utsatt for saltholdig vann er meget utsatt for denne typen nedbryting.
Kjemisk nedbryting av betong er en fellesbetegnelse for nedbrytingsmekanismer der kjemiske reaksjoner i betongen resulterer i redusert levetid. De kjemiske reaksjonene forekommer som regel mellom betongen og et tilført (fremmed) stoff, men kan og forekomme mellom ulike bestanddeler i betongen. De kjemiske reaksjonene kan enten oppløse bindemidlet i betongen, eller de kan gi et reaksjonsprodukt med større volum som dermed virker sprengende på betongen. I den første kategorien er syreangrep som løser opp sementlimet. I den andre kategorien havner alkalireaksjoner, sulfatreaksjoner og nitratreaksjoner som danner forbindelser som binder vann og sveller.
Erfaringene med betongplattformer er i hovedsak gode. Noen av erfaringer er:
Typer betongplattformer
Betongplattormene har ulike formål. Det er bygget betongplattformer av typene:
Kari Shetelig Hovland
Kari Shetelig Hovland (født 11. april 1916 i Bergen, død 3. juli 2006 på Bømlo) var en norsk frilansjournalist, forfatter og historiker. Hun var datter av Frida Grieg Shetelig og Haakon Shetelig.
3. divisjon ishockey for menn
3. divisjon ishockey for herrer er den fjerde øverste divisjonen i ishockey i Norge etter 2. divisjon ishockey for herrer. Den består av to avdelinger, avdeling vest, øst. 3. divisjon er ingen proffliga, men det trenges utøverlisens for å spille i denne ligaen og overgangsregler gjelder også ved bytte av klubb. Lagene må søke Norges Ishockeyforbund om godkjennelse for å spille i ligaen.
Historie
1 var kvalifisert til 2. divisjon i 2020/21, men sesongen ble avlyst. I 2021/22 spilte laget i 3. divisjon.
Pedagog
Pedagog, av gresk ’pais’ gutt, og ’agogos’ fører, ble i oldtiden brukt om slave som fulgte rike borgeres sønner til og fra skolen og veiledet dem i hjemmearbeidet.
I tradisjonell og vid betydning brukes begrepet om personer som beskjeftiger seg med oppdragelse og/eller undervisning på alle nivåer, for eksempel barnehagelærere, lærere i grunnskolen og videregående skole samt ansatte ved universiteter og høgskoler som underviser studenter. For vitenskapelig ansatte er pedagog som regel en av flere roller de har i sitt arbeid, ved siden av rollene som forsker og faglig formidler overfor offentligheten.
I snevrere forstand brukes betegnelsen om personer med pedagogisk utdannelse på universitetsnivå, og dermed betegne en person med mastergrad eller doktorgrad i det moderne faget pedagogikk.
Ordet pedagurk, en sammentrekning av pedagog og agurk, er en spøkefull betegnelse på en pedagog.
Skolemann er en historisk betegnelse som ble brukt om menn som spilte en fremtredende rolle i skolevesenet. Begrepet kan forstås som et løst synonym for lærer eller annen person med (universitets)utdannelse som virker i skolens tjeneste. Begrepet ble gjerne brukt om personer som var offentlig kjent som pedagoger, skolebestyrere, lærebokforfattere, skolepolitikere eller lignende. På 1800-tallet og tidlig på 1900-tallet var de fleste ledere for høyere skoler, skolebyråkrater og mange lærebokforfattere universitetsutdannede teologer, og det var dermed ofte teologer som virket i skolevesenet som ble kalt skolemenn. Av samme grunn ble begrepet vanligvis brukt om menn, siden kvinner lenge ikke hadde (samme) mulighet til å ta universitetsutdanning. Det er noen få eksempler på bruk av begrepet skolekvinne. Bare skolemann er oppført i Det Norske Akademis ordbok.